वहीं इस मामले पर बाराबंकी के अपर पुलिस अधीक्षक दिगंबर कुशवाहा ने बताया कि बाराबंकी के असन्द्रा थाना क्षेत्र के रामखेलावन महाविद्यालय से यह पूरा मामला मेरे संज्ञान में आया है। महाविद्यालय के प्रबंधक आलोक पांडेय ने शिकायत की है कि उनके पास शिवानी राव नाम की एक महिला का धमकी भरा फोन आया है। अलोक कुमार के मुताबिक फोन कॉल के दौरान असन्द्रा एसओ धीरेंद्र कुमार वर्मा ने भी उन्हें जबरन थाने आने के लिए मजबूर किया। कुशवाहा ने बताया कि अलोक पांडेय ने फोन रिकॉर्डिंग और कई दूसरे सबूत भी हमें दिए हैं। उन्होंने बताया कि इस पूरे मामले की जांच रामसनेहीघाट के सीओ को सौंप दी गई है। इस मामले में जो भी दोषी निकलेगा, उसके खिलाफ सख्त से सख्त कार्रवाई की जाएगी।